Na Facebooku se prije par sati pojavio video jedne predivne bake, snimljene kako pleše na Trgu bana Jelačića, odnosno odmah kod Bakačeve.

Gospođa si je zaplesala na pjesmu Sunshine Reggae, a video je na svom fejsu objavio Stanko Bondža, inače zagrebački DJ, napisavši uz njega samo: “Moja vjerna publika. Go granny. S dolca u disko”.

Video, naravno, sada svi živi dijele na društvenim mrežama, što je dosta logično, budući da je jedan od ljepših prizora iz Zagreba koji smo vidjeli posljednjih dana.